 Fídíò codeine: Iléesẹ Emzor gbasẹ lọwọ òsìsẹ Fídíò òògùn ikọ Codeine: Àpọjù rẹ ń ya ọdọ ní wèrè Èyí ni wọn fi tún ṣàfihàn èso burúkú tó ń bí láyé àwọn ọdọ tó ń muú, pàápàá jùlọ, lẹkùn àríwá Nàìjíríà. Emzor gbọnmú lóríi fídíò codeine Àwọn aláṣẹ iléeṣẹ Emzor, tó jẹ ọkan lára àwọn iléeṣẹ tó ń se òògùn ikọ olómi tó ní èròjà codeine síta, fi sí orí ìkànnì twitter wọn ní emzornigeria pé, wọn ti fòpin sí pínpín oògùn ikọ olómi Codeine síta báyìí títí wọn yóò fi parí ìwádìí abẹlé tí wọn n ṣe. End of Twitter post, 1 Bákan náà ni Iléeṣẹ Emzor ti dá òsìsẹ wọn tó ń pín èròjà náà dúró. Wọn tún ní kí àwọn òṣìṣẹ méjì míràn lọ rọọkún níle ná. Aisha Buhari gbarata lórí fídíò Codeine Aya aàrẹ Nàìjíríà, Aisha Buhari lórí instagram aishambuhari, ti ké gbàjàrè sí àwọn òṣìṣẹ elétò ààbò, àwọn iléeṣẹ apoogùn, olùkọ, alágbàtọ, òbí, alájọgbélépọ àti àwọn aṣòfin Nàìjíríà láti fọwọsowọpọ pẹlú ìjọba ja ogun yíì lájàyè. Èrò àwọn ọmọ Nàìjíríà yapa lóríi fídíò codeine Mairo Mandara, nínú ìkànnì twitter rẹ Drmairomandara, sọrọ pé, kí ìjọba fòfin de ṣíṣe oògùn ikọ olómi Codeine lọdọ àwọn iléeṣẹ tọrọ kàn, bíi Emzor Pharmaceuticals, Bioraj Pharmaceuticals àti Peace Standard Pharmaceuticals Nínú èrò ti Politbru ni ìkànnì twitter Politbru, ní, ìsẹlẹ yìí ti ń ní ọwọ kan ẹlẹyàmẹyà nínú. Ó bèèrè pé, Ìran Ìgbò nìkan ní ojú wà lára rẹ láti ìgbà tí olùkọni kan láti fásitì Bayero ni àríwá Nàìjíríà ti fẹsùn kan àwọn olókowò Igbò pé àwọn ni wọn ń pín Codeine. Charles the first, ni ìkànnì twitter 9jaBloke ní, kí Codeine to dé ni àwọn ènìyàn kan ti ń fín ṣáláńgá símú bẹẹ iléeṣẹ Emzor ni à ń pariwo rẹ NT IPOB AK47 Carrier ni ìkànnì twitter idmann_mit gbà pé, tí ìjọba kò bá tètè dí àlàfo ti Codeine ti wọn kó nílẹ yìí, ojú awọn tó ń lòó máa ṣí sí lílo ǹkan míràn ni. Ó ní kí ìjọba gbé ìgbésẹ tó yẹ ní kíákíá Àwọn iròyin tì ẹ leè ní ìfẹ síí: : Fídíò lórí títà àti rírà oògùn ikọ olómi Codeine tí BBC fi síta ti ń bí oríṣíiríṣíi èrò láàrin àwọn ọmọ Nàìjíríà. 